AIŠKINAMASIS RAŠTAS

Dėl Molėtų rajono savivaldybės tarybos 2023 m. vasario 23 d. sprendimo Nr. B1-15 „Dėl Molėtų rajono savivaldybės vietinės reikšmės kelių objektų prioritetinės eilės 2023–2025 metams sudarymo“ pakeitimo

1. **Parengto tarybos sprendimo projekto tikslai ir uždaviniai:**

Šiuo sprendimu koreguojama vietinės reikšmės kelių objektų prioritetinė eilė 2023–2025 metams. Pagal Lietuvos automobilių kelių direkcijos atstovo pateiktas pastabas, prieš pasirašant finansavimo sutartį 2023 metams, atliekami sekantys pakeitimai: pakeista objektų numeracija, atsižvelgiant į planuojamus įgyvendinimo metus, J. Janonio g. kvartalo automobilių stovėjimo aikštelės išskirtos į atskirus objektus, sąrašas papildytas objektu „Tilto per Virintos upę Patiltės g. Alantos mstl., Molėtų r. kapitalinis remontas“.

**2. Siūlomos teisinio reguliavimo nuostatos:**

Šiuo sprendimu keičiamas Molėtų rajono savivaldybės tarybos 2023 m. vasario 23 d. sprendimo Nr. B1-15 „Dėl Molėtų rajono savivaldybės vietinės reikšmės kelių objektų prioritetinės eilės 2023–2025 metams sudarymo“ priedas.

 **3. Laukiami rezultatai:**

Pakoregavus vietinės reikšmės kelių objektų prioritetinę eilę 2023-2025 metams, Lietuvos automobilių kelių direkcijai bus teikiamas 2023 m. planuojamų įgyvendinti objektų sąrašas finansavimo sutarties pasirašymui.

**4. Lėšų poreikis ir jų šaltiniai:**

**S**prendime nurodytų kelių objektų tvarkymui bus naudojamos Kelių priežiūros ir plėtros programos lėšos, ES fondų lėšos, savivaldybės biudžeto lėšos.

**5. Kiti sprendimui priimti reikalingi pagrindimai, skaičiavimai ar paaiškinimai:**

Nėra poreikio.